tomron87/hebrew-wikipedia-sentences-corpus huggingface dataset:
המורה של מייק מוכיחה אותו גם כן, אבל מייק שמח, ומקבל עידוד להיות מפחידן כשיגדל.
13 שנה אחרי, מייק מתחיל את יומו הראשון ב"אוניברסיטת המפלצות" היוקרתית.
הוא פוגש בשותפו לחדר, מפלצת החנונית והביישנית, רנדל "רנדי" בוגס, שחפץ להיות פופולרי ויש לו קושי בשליטה בכוח ההסוואה שלו.
(בסרט "מפלצות בע"מ" רנדל הופך לנבל ולמפלצת מאיימת במיוחד).
במהלך המפגש הראשון של השיעור למפחידנים, מנהלת האוניברסיטה הקשוחה, הדיקנית הארדסקראבל, אומרת לסטודנטים-מפחידנים שהם חייבים לעבור את הבחינה הסופית של הסמסטר כדי להמשיך בתוכנית הלימודים.
באחד הלילות, מייק פוגש בסטודנט-מפחידן אחר, מפלצת כחולה וגדולה בשם ג'יימס פ' "סאלי" סאליוון, שנכנס בטעות לחדרו של מייק כדי להסתיר את צ'ייס החזיר, הקמע של האוניברסיטה היריבה.
לאחר שהם מציגים את עצמם, הקמע גונב את כובע האוניברסיטה של מייק ונמלט.
מייק וסאלי נאבקים בצ'ייס החזיר בחוץ, ומנסים ללכוד אותו.
מייק מצליח ללכוד אותו, אבל סאלי מקבל את הקרדיט על כך, והוא מוזמן להצטרף ל"לשאוג שאגת אומגה", האחווה השולטת בקמפוס.
מייק מבקש להצטרף, אך סאלי מתכחש לו, ובכך מצית את היריבות בין השניים.
מייק מתחיל להקניט את סאלי בכך שעונה על שאלות קשות שוב ושוב בצורה נכונה, תוך כדי שסאלי מגמגם מפני שאינו יודע את התשובות.
בבחינה הסופית, היריבות של מייק וסאלי יוצאת מכלל שליטה, וגורמת לדיקנית האדסקאבל להוריד את שניהם מתוכנית השיעורים, ונוסף על כך, סאלי מגורש מאחוות "לשאוג שאגת אומגה".
מייק מחליט להיכנס למשחקי ההפחדות, תחרות מיוחדת של האחוות שכוללים אתגרים פיזיים שבוחנים את יכולת ההפחדה של המפלצות.
מייק מצטרף ל"אוזמא קאפה", אחווה למפלצות חריגות.
מייק מנסה להיכנס כחבר ב"אוזמא קאפה" למשחקי ההפחדה, אבל נדחה בטענה שהוא זקוק לחבר.
סאלי, שרואה את התחרות כקבלת כרטיס הכניסה חזרה לתוכנית השיעורים למפחידנים, מוכן להצטרף, ומייק מקבל אותו בסופו של דבר בחוסר רצון.
בתהליך ההצטרפות, מייק עושה עסקה עם הדיקנית הארדסקאבל, יוזמת המשחקים, להכנסת "אוזמא קאפה" לתוכנית השיעורים למפחידנים אם הם ינצחו, ואם הם יפסידו, מייק יהיה חייב לעזוב את אוניברסיטת המפלצות.
סאלי רוצה לדאוג לניצחונות האחווה בעצמו, אבל מייק מאמין שעם מספיק אימונים, האחווה תוכל להצליח.
בינתיים, רנדי הופך להיות חבר של "לשאוג שאגת אומגה" ומקלקל את ידידותו עם מייק.
בתחרות, "אוזמא קאפה" מתקדמים בסיבוב הראשון במפתיע ושורדים הודות למזל.
לאחר מכן הם משתתפים במסיבה ש"לשאוג שאגת אומגה" ארגנה, אבל "אוזמא קאפה" נופלים קורבן להתעללויות.
האחווה מיואשת מכיוון שעכשיו הם הבדיחה של הקמפוס כולו.
האחווה ממשיכה להתאמן, ולבסוף זוכה בסיבוב האחרון, מייק מגלה שסאלי תמרן אותו, כך שרשם ציון מושלם.
הלב של מייק נשבר, הוא רוצה להוכיח לכולם שהוא מסוגל להפוך למפחידן.
מייק פורץ למעבדת יצירת דלתות לעולם בני התמותה ומשתמש בדלת חדשה כדי להיכנס לעולם האנושי, אך תוכניתו משתבשת כאשר הוא מועבר למחנה קיץ ונכשל בהפחדת הילדים.
באוניברסיטה, סאלי מתוודה בפני הדיקנית הארדסקאבל שהוא רימה, כשהיא מקבלת הודעה על פריצה למעבדה.
כשהבינו מה קרה, סאלי נכנס כדי לחפש את מייק.
לאחר שמצא את מייק ופייס אותו, הזוג נרדף על ידי שוטרים ומנסים לחזור לאוניברסיטה אך ללא הצלחה, מפני שהדיקנית הארדסקאבל ביטלה את האפשרות למעבר חזרה לעולם המפלצות עד שה"סוכנות לאיתור הילד" תגיע.
לכודים בעולם האנושי, מייק מבין שהדרך היחידה לחזור לאוניברסיטה היא להפיק אנרגיה חזקה מספיק שתפעיל את הדלת מבחוץ.
בעבודה משותפת, סאלי ומייק מפחידים את המבוגרים ומניבים כמות עצומה של אנרגיה שמספיקה כדי לחזור למעבדה.
מעשיהם מובילים לגירושם מהאוניברסיטה, אבל שאר חברי "אוזמא קאפה" מתקבלים ל"תוכנית השיעורים למפחידנים" לסמסטר הבא.
הדיקנית הארדסקאבל אומרת להם שהם הראשונים שהפתיעו אותה, ומאחלת להם בהצלחה בעתיד.
מייק וסאלי מתקבלים ל"מפלצות בע"מ" בעבודה בחדר הדואר, ועם הזמן, הם הופכים לחלק מצוות המפחידנים.
הסרט תוכנן מאז 2005. חברת דיסני הודיעו שיהיה סרט המשך ל"מפלצות בע"מ" ושדיסני תפיק את הסרט בלי פיקסאר, אך פיקסאר תהיה שותפה ביצירת סרט זה.
העלילה הייתה שהסרט יתחיל בנקודת הסיום של הסרט הקודם, כשסאלי (שהפך למנהל חברת "מפלצות בע"מ" במקום ווטרנוז) ומייק מצאו את בו בעולם האנוש, "נתקעו" בתוכו, וכעת הם מנסים לחזור לעולם המפלצות.
אבל מכיוון שדיסני רכשה את פיקסאר, סרטי ההמשך כבר לא היו בהפקת דיסני בלבד, ובמרץ 2006 ג'ון לסטר החליט לסגור את "Circle 7 Animation", וסרט ההמשך בוטל.
בהמשך הוחלט כן להוציא סרט המשך (פריקוול) והוא תוכנן לצאת לאקרנים בשנת 2012 לקולנוע אולם לאחר מכן הסרט תוכנן לצאת ב-21 ביוני 2013.
בתחילת הסרט, כנהוג בסרטי פיקסאר, מוצג סרט קצר בשם "המטרייה הכחולה".
שם הדמות תיאור הדמות מדבב בשפה האנגלית מדבב בשפה העברית ג'יימס פ.
סאליבן סטודנט-מפחידן מוכשר אך עצלן.
הוא ומייק מתחילים כיריבים, אבל בסופו של דבר הם נהפכים לחברים טובים.
ג'ון גודמן אוהד שחר מייקל ווזאבסקי סטודנט-מפחידן שהופך ליריב של סאלי ורנדי, אך בסוף הוא וסאלי הופכים לחברים טובים.
בילי קריסטל גלעד קלטר דון קארלטון מפלצת בוגרת שחוזרת ל"אוניברסיטת המפלצות" על מנת ללמוד כיצד להשתמש במחשבים.
בסוף נעשה לבן זוגה של אמו של סקוט.
ג'ואל מורי דידי גת טרי ותרי פרי מפלצת עם שני ראשים עם עין אחת על כל ראש, ארבע זרועות, וזרועות לרגליים, חברים באחוות "אוזמה קאפה".
דייב פולי ושון הייס שרון כהן ודני לשמן ג'וני וורטינגטון הנשיא של אחוות "Roar Omega Roar" נתן פיליון סער בדישי ברוק פירסון סגן הנשיא של ה"GREEK COUNCIL" ומשמש כפרשן של משחקי ההפחדה יחד עם קלייר ווילר.
טיילר לאבין יואב כהן רנדי בוגס שותפו של מייק לחדר.
ביישן, אך בהמשך נהיה שאפתן ויריבו של מייק.
סטיב בושמי דור צויגנבום פרנק מק'קיי מפלצת מפחידה שמהווה השראה למייק ללכת בעקבותיו ג'ון קרסינסקי עמוס שוב הדיקנית הארדסקאבל המנהלת הקשוחה והדייקנית של "אוניברסיטת המפלצות".
הלן מירן יעל עמית סקוט סקוויבלס מפלצת ג'לי בעלת חמש עיניים, שאמו תומכת כלכלית ב"אוזמה קאפה", אך מביכה אותם תמיד.
פיטר סוהן ליאור זוהר גברת סקוויבלס אמא של סקוט ג'וליה סוויני דוית גביש גברת גרייבס המורה של מייק בוני האנט לירון אלידי ארט מפלצת סגולה בצורת קשת, חבר באחוות "אוזמה קאפה".
צ'ארלי דיי רובי מוסקוביץ פרופסור נייט הפרופסור שמלמד את מייק וסאלי ב"תוכנית השיעורים למפחידנים".
אלפרד מולינה אלברט כהן קארי ויליאמס מנהיגת אחוות "פיתון נו קאפה", מפלצת ורודה עם שלוש עיניים.
בת' ברסקלייר ווילר נשיאת ה"GREEK COUNCIL" ומנהיגת משחקי ההפחדה אוברי פלזה מאיה מיטלפונקט
בית ספר הארי רדזינר למשפטים במרכז הבינתחומי הרצליה הוקם בשנת 1994 על ידי פרופ' אוריאל רייכמן בסיועו של ד"ר הארי ל.
רדזינר, והוא בית הספר המייסד של המרכז הבינתחומי.
המחזור הראשון לתואר משולב במשפטים ומנהל עסקים סיים את לימודיו בשנת 1998.
עד לשנת 2017 השלימו את לימודיהם בבית ספר רדזינר למשפטים כ-7,300 בוגרים.
במסגרת לימודי התואר הראשון, בית ספר הארי רדזינר למשפטים מציע מגוון מסלולי לימוד לתואר אקדמי כפול: משפטים ומנהל עסקים, משפטים וממשל ומשפטים ופסיכולוגיה.
בנוסף, מציע בית הספר תואר ראשון במשפטים עם מסלול ישיר לתואר שני .M.A בכלכלה פיננסית, .M.A בממשל, MBA במנהל עסקים ותוכנית המצטיינים של בית הספר למשפטים (Honors program).
בית ספר הארי רדזינר למשפטים מציע תוכנית לימודים לתואר שני .LL.M במשפטים בהתמחות משפט עסקי.
סטודנטים בתוכנית לימודים זו יכולים לבחור במסלול לימודים עם או ללא תזה.
החל בשנת הלימודים תש"פ מציע בית ספר הארי רדזינר למשפטים תוכנית נוספת לתואר שני המיועדת למשפטנים וללא משפטנים המקנה M.A במשפטים, טכנולוגיה וחדשנות עסקית.
החל מ-20 במרץ 2018, בית הספר מציע גם מסלול לתואר דוקטור במשפטים.
התוכנית מקנה לסטודנטים כלים מתודולוגיים לביצוע מחקרים אקדמיים בתחום המשפט ובהמשך לאיוש משרות בכירות בעולם המשפטים בישראל בעולם.
דיקני בית ספר הארי רדזינר למשפטים
פרופ' ליאור זמר - הדיקן המכהן החל משנת 2021
כתב העת משפט ועסקים נוסד בשנת 2004 והוא כתב העת המשפטי של בית ספר הארי רדזינר למשפטים.
כתב העת יוצא לאור מדי שנה בשני כרכים: הכרך הראשון מאגד מאמרים הדנים בנושאים חופשיים מתחומי המשפט השונים, והכרך השני מאגד מאמרים משפטיים בתחום ספציפי אחד או יותר אשר נבחרו מבין המאמרים שהוצגו בכנסים שנערכו על ידי כתב העת.
בית ספר הארי רדזינר למשפטים מקיים שיתופי פעולה בינלאומיים במגוון מישורים; מדי שנה מתארחים מרצים מבתי הספר למשפטים בעולם המלמדים מגוון קורסים בשפה האנגלית; הסטודנטים בבית הספר למשפטים משתתפים בפעילויות בינלאומיות שונות במהלך לימודיהם, כגון; תוכניות חילופי סטודנטים, סמינרים משותפים ועוד.
מכון צבי מיתר לחדשנות טכנולוגית, משפט ואתיקה
מכון צבי מיתר לחדשנות טכנולוגית, משפט ואתיקה בבית ספר הארי רדזינר למשפטים, הוקם על ידי קרן משפחת צבי ועפרה מיתר במטרה לחקור את הממשק שבין טכנולוגיה, מדע וחברה.
מכון המחקר בראשות ד"ר דב גרינבאום, מתמקד בהשלכות המשפטיות, אתיות וחברתיות הנובעות מהחדשנות הטכנולוגית ככלל ומטכנולוגיות חדשות ומתפתחות בפרט.
פעילות המכון כוללת פרסום מאמרים מדעיים, עריכת מחקרים אקדמיים, סימפוזיונים, שולחנות עגולים, כנסים וסמינרים בקמפוס ומחוצה לו, שיתופי פעולה עם מוסדות אחרים בארץ ובעולם והגשת בקשות מחקר לקבלת מימון מקומי ובינלאומי.
המכון פועל לקידום הצעות חוק, כתיבת ניירות עמדה והכנת בקשות הצטרפות כידיד בית משפט.
בית הספר הראשון לאחיות יהודיות- נפתח בשנת 1923 בוורשה בירת פולין.
בית הספר היהודי הוקם לאחר שבשנת 1921 הוקם בית ספר לאחיות, שיתוף פעולה בין הצלב האדום וממשלת פולין, מוסד זה הגביל את כמות הסטודנטיות היהודיות בכל מחזור.
על כן, בהחלטת ההסדרות הציונית גייסה הנריאטה סאלד את חברתה, אמיליה גרינוואלד (Amilia Greenwald), יהודיה אמריקאית בעל הכשרה ותעודת אחות, להקים בית ספר למקצוע הסיעוד, שיכשיר נערות יהודיות ויעמוד בסטנדרטים האמריקאים.
למחזור הלימודים הראשון התקבלו 22 סטודנטיות, לאחר מכן נפתח מחזור לימודים מדי 6 חודשים.
בבסיס התפיסה הסיעודית אותה הובילה גרינוואלד עמדה התיאוריה הסיעודית -רפואית ובו זמנית פרקטיקה טיפולית שהתקיימה במחלקות השונות בבית החולים היהודי צ'יסטה (Czyste Hospital) בוורשה.
בנובמבר 1925 סיים המחזור הראשון את לימודיו עם 15 בוגרות, המצטיינות נשלחות ללימודי המשך בגרמניה ובריטניה, בשובן הן הפכו לשדירת הניהול של בית החולים.
מנהלות בית הספר עד לפרוץ מלחמת העולם השנייה: סבינה שנדלר (Sabina Schindler) 1929- 1936, נינה ליבובסקי (Libovski Nina) 1936-1939. מעל 450 סטודנטיות מסיימות את לימודיהן בבית הספר ב-23 מחזורים.
לובה ביליצקה בלום, סיימה את בית ספר לאחיות יהודיות בהצטיינות במחזור הראשון.
בתום לימודיה נשלחה לצרפת ללימודי המשך והתמחות, עם חזרתה לפולין מונתה לתפקיד סגנית מנהלת.
בספטמבר 1939 נימצאה מנהלת בית הספר, נינה ליבובסקי, בארצות הברית לצורך גיוס כספים מהקהילה היהודית, בלום ביליצקה נותרה האחראית במקום וניהלה את בית הספר לאורך כל המלחמה ועד למרד גיטו וורשה.
עם הקמת הגטו הועבר בית הספר אל תוך גטו ורשה לרחוב מארינסקה (Marianska 1 ).
בקיץ 1942 לאחר ה"אקציה הגדולה" הועבר בית הספר לדירה ברחוב גנשה (Gensia 33) עד לפרוץ מרד גיטו וורשה.
למעשה היה זה המוסד האקדמאי היחיד שפעל בתוך הגטו באישורם של הגרמנים.
על אף התנאים הקשים בגיטו הקפידה ביליצקה בלום על ההכשרה המקצועית, הרפואה הקהילתית וניקיונן הפיסי של הסטודניות לסיעוד: "סטודנטיות צעירות במדי אחיות נראו צועדות הלוך ושוב ברחובות הגטו ומסייעות במקרי חירום, בעיקר לפליטים ולחולי רעב.
האחיות לבשו בגדים לבנים, חלוק וכובע, אך הסטודנטיות לבשו שמלה ורודה, חלוק לבן, מטפחות לבנות וכובע ייצוגי כחול".
כשהחלו השילוחים הגדולים לטרבלינקה בקיץ 1942 הצילה לובה ביליצקה בלום מספר אחיות משילוח למוות הן באמצעות החבאתן במרתף בית החולים כשידעה מבעוד מועד על האקציה המתקרבת, או במשא ומתן תקיף עם הנאצים באמצעותו שחררה את ילדיה ומספר אחיות שכבר הובאו לכיכר המשלוחים (האומשלג-פלץ) בוורשה.
במהלך מרד גיטו וורשה לובה ביליצקה-בלום ושני ילדיה הוברחו לצד הפולני של וורשה, בעלה אברהם בלום, פעיל הבונד וממנהיגי מרד גטו ורשה נספה במרד.
לאחר המלחמה קיבלה בילצקה- בלום הצעה ממשלת פולין להקים מחדש את בית הספר לאחיות.
בסך הכל כ־500 בוגרות סיימו את לימודיהן מהקמת בית הספר.
יותר מ-100 שרדו את השואה.
92 מהבוגרות השתלבו במערך הבריאות במדינת ישראל.
בית ספר לאמנויות לחימה היא קומדיית מצבים של דיסני XD, ששודרה החל מה-13 ביוני 2011 ועד ל-25 במרץ 2015. לסדרה יש 4 עונות ו-84 פרקים.
בישראל, הסדרה משודרת בערוץ דיסני ישראל החל מ-2012 עד שנת 2017.
ג'ק וחבריו צריכים לשפר את התדמית הגרועה של אקדמיית אמנויות הלחימה בובי וואסבי.
שחקן/יתדמותעונות1234ליאו הווארדג'ק ראשידיילן ריילי שניידרמילטון ראשימטאו אריאסג'רי ראשיאוליביה הולטקים ראשי משנהאלכס כריסטיאן ג'ונסאדי ראשיג'ייסון ארלסרודי ראשי
בית ספר לאבירים היא סדרת קומדיה אמריקאית.
מככבים בה אוון ג'וינר, דניאלה פרקינס, לילימאר הרננדז , לקסי דיבנדטו, אמאר מ.
ווטן, סוואנה מיי וקלי פריין.
הסדרה שודרה לראשונה בניקלודיאון ב-19 בפברואר 2018 והסתיימה ב-16 ביוני 2018, ובישראל בערוץ טין ניק ב-5 באוגוסט 2018 והסתיימה ב-15 באוגוסט 2019.
בממלכת אסטוריה שוכן בית ספר קסום לאבירים מתחילים.
בין כתליו של המוסד היוקרתי נרקמת ידידות מיוחדת בין ארק, נער שחלם ללמוד בבית הספר מאז היה ילד ומסתנן אליו כעת במרמה.
סיארה, נסיכת אסטוריה המסתירה את זהותה האמיתית באמצעות טבעת קסמים.
ארק (אוון ג'וינר) - תלמיד המתגנב לבית ספר האבירים, מגיע מהעיירה סיגייט והיחיד שלא בעל דם דרקוני.
חבר ביחידת הפיניקס והיחיד שיודע את סודה של סיארה עד העונה השנייה, שבה פרודי וורוויק מצטרפים לסוד סודה של הנסיכה.
בסיום העונה השנייה מגלה את סודו לכולם.
סיארה / הנסיכה (דניאלה פרקינס) - האלטר אגו של הנסיכה כי אביה לא מרשה לה להיות אבירה, אז בעזרת טבעת קסמים הופכת לסיארה, חברה ביחידת הפניקס.
הראשון שיודע את סודה הוא ארק, אך בתחילת העונה השנייה מגלים פרודי ווורוויק, ובסוף הסדרה מגלה לכולם, כולל לאביה, מלך אסטוריה.
בסוף הסדרה היא נהפכת לאבירה.
סייג' (לילימאר הרננדז) - תלמידה מרושעת בבית ספר לאבירים, החברה הטובה ביותר שלה זאת בטארקאפ, חברה ביחידת הקרקאן מנסה להכשיל את יחידת הפניקס.
בסוף הסדרה מצילה את מלך אסטוריה מחיבול תת-מערכתי, ובסוף נהפכת לאבירה.
פרודנס "פרודי" (לקסי דיבנדטו) - רבע ענקית המנסה להיות אבירה, החברה הטובה ביותר של סיארה.
מגלה את סודה של סיארה בפרק הראשון של העונה השנייה, ולאחר מכן מאבדת את הזיכרון לזמן קצר, אך ארק וסיארה הצליחו להציל אותה.
ווטן) - בן לשושלת אבירים מפוארת.
וחבר ביחידת הפניקס, מתגלה כקוסם בתחילת העונה הראשונה.
אחיו הוא פיז, שרת הבית ספר.
באחד מפרקי העונה השנייה אביו הגיע ללמד בבית הספר, ולבסוף מתגלה כי גם לו יש כוחות כישוף.
בפרק השני של העונה השנייה גילה על סודה של סיארה.
באטרקאפ (סוואנה מיי) - החברה הטובה ביותר של סייג, חברה ביחידת קרקאן.
די טיפשה, מרחפת, ותמיד מסתכלת על הצד החיובי, חוץ מבאחד מפרקי העונה השנייה, בו חברי יחידת הפיניקס בטעות הופכים אותה לנבלית.
סר גארת' (קלי פריין) - המורה בבית ספר לאבירים, איבד את רוב חלקי הגוף שלו.
המלך (ג'ייסון סים-פרוויט) - מלך אסטוריה, אביהן של הנסיכה ואלייזה.
לא מרשה לנסיכה להיות אבירה.
בסוף הסדרה, לאחר שכל הבית ספר מגלה על סודה של סיארה, הוא חושף כי הוא ידע את הסוד כל הזמן.
פיזוויק (סת' קאר) - אחיו הצעיר של וורוויק.
בסוף הסדרה פורש מתפקידו כשרת ומתכנן להתחיל ללמוד בבית ספר לאבירים.
רירוויק - כדור פרווה המפוגש כחיה באסטוריה.
נמצא באמצע העונה הראשונה על ידי פיז, וורוויק ופרודי, ומאז נשאר בבית ספר לאבירים כשפיז משגיח עליו.
טנזינג נורגיי טריינור מליב ומאדי, בתפקיד ג'ימבו (עונה 1) - חבר פניקס לשעבר שנתקע במערה ורוצה לנקום ביחידת הפניקס שלא חיפשו אותו.
מריה קאנאלס באררה מהמכשפים מוויברלי פלייס, בתפקיד ספרון.
ג'ים קינג תומבס מ-100 דברים להספיק לפני התיכון, בתפקיד סבסטיאן.
מאיה לה קארק ממשפחת רעם, בתפקיד בריאה.
קירה קוסרין ממשפחת רעם, בתפקיד קיקי.
ג'ק גריפו ממשפחת רעם, בתפקיד סר סווייז.
גארט מוריס מסאטרדיי נייט לייב, בתפקיד פיזוויק הזקן.
עונה מספר פרקים תקופת שידור מקורית תקופת שידור בישראל שידור ראשון שידור אחרון שידור ראשון שידור אחרון 1 2019 בפברואר 201816 ביוני 20185 באוגוסט 2018 28 באוגוסט 20182102 בפברואר 201920 באפריל 20194 באוגוסט 201915 באוגוסט 2019
הקרוסאובר קונטיניו (בעברית: ההמשך) היחיד בסדרה הוא של הפרק הראשון בעונה השנייה, "אבירי הזיכרון" ("A Knight to Remember").
הפרק מספר על כך שלאחר הקרב האחרון מול רייקר, כולם חוגגים בבית הספר לאבירים, אלא שאז פרודי הולכת בעקבות סיארה ומגלה שהיא הנסיכה.
באנגלית, הפרק נקרא כחלק ראשון.
הקרוסאובר כביכול ממשיך בפרק התשיעי של העונה החמישית של אחת הסדרות הכי מצליחות של ניקלודיאון אי פעם, "הסוכן הנרי".
בפרק זה, הנקרא "אבירים ממימד אחר" נראה רייקר בטעות מגיע משער בן-ממדי לסוולויו.
בפרק זה גם נראים ארק וסיארה מגיעים מאותו שער בן-ממדי.
מאוחר יותר בפרק ארק וסיארה חוזרים ומשאירים את רייקר מעבר לשער הבן-ממדי, והסיבה לאותו קרוסאובר היא שמאז לא רואים יותר את רייקר בסדרה המקורית, ולא מבינים מדוע.
בית ספר למכשפים היא סדרת טלוויזיה ישראלית לילדים, מסוגת קומדיה ופנטזיה, אשר שודרה בין השנים 2010–2013 בערוץ לוגי למנויי HOT.
הסדרה מתרחשת בבית ספר למכשפים כשבכל פרק קורים בו דברים משונים, כמו כן עוברים בו שיעורים בהם לומדים כיצד לבשל, להכין DIY ועוד.
לסדרה הופקו שלוש עונות ו-66 פרקים באורך 15 דקות, בנוסף לשמונה פרקי ספיישל המוקדשים לחגי ומועדי ישראל.
בית הספר למכשפים מנוהל על ידי שני אחים מכשפים, ויזי ומגי, אשר ירשו אותו מאביהם.
ויזי משתמש בכל הכשפים שהוא מכיר על מנת להגשים את חלומו הגדול, להשתלט על העולם, ומגי עושה כל מאמץ כדי לעצור אותו.
בעונה השנייה, ויזי מפסיק לרצות להשתלט על העולם, ועובר לעשות תעלולים המסבכים אותו ואת אחותם הקטנה של ויזי ומגי, קדברה, אשר מחליפה את מגי בעונה זאת ובעונה השלישית.
ויזי וקדברה מוצגים כתלמידים בבית הספר למכשפים ולא כמנהלים כמו בעונה הקודמת.
כמו כן, בסוף כל פרק בעונה השנייה הופיעה שדונית הארץ עיר, שבכל פרק מגרילה אות אחרת למשחק ומפוצצת דברים כשהיא מתעצבנת.
בעונה השלישית, מצטרף אליהם ג'קי, תלמיד שמגיע לבית הספר והוא נוהג לעשות תעלולים עם ויזי, ולעיתים אפילו מרמה אותו.
בעונה השלישית גם מגיע מנהל בית הספר החדש, פרופסור פוף, אשר מעניש את ויזי וג'קי כאשר תעלוליהם מסתבכים, ומנסה למנוע מהם לעשות אותם.
במהלך כל פרק יש שיעורים בהם לומדים כיצד לבשל, להכין DIY ועוד.
ויזי (ליאור פאוקר) – הופיע בכל עונות הסדרה.
מנהל בית ספר למכשפים ואחיהם האמצעי של מגי וקדברה.
רצה להשתלט על העולם בעונה הראשונה, בעוד שבעונה השנייה הוא עובר לעשות תעלולים שנוהגים לסבך בצרות אותו, את קדברה ואת ג'קי.
מגי (נטע פלוטניק) – הופיעה בעונה הראשונה.
האחות הבכורה של ויזי וקדברה.
ניהלה את בית ספר למכשפים, ועשתה הכל בשביל לעצור את ויזי להשתלט על העולם.
קדברה (ליאת הר לב) – הופיעה בעונה השנייה והשלישית.
אחותם הקטנה של ויזי ומגי.
מחליפה את מגי בבית ספר למכשפים.
תלמידה אחראית וחרוצה הנוהגת להוציא מאיות.
ג'קי (עידו מוסרי) – הופיע בעונה השלישית.
תלמיד חדש בבית ספר למכשפים.
אוהב לעשות תעלולים ולהימנע מלעשות שיעורי בית עם ויזי.
פרופסור פוף (דב רייזר) – הופיע בעונה השלישית.
קדברה מעריצה אותו, והוא נוהג להעניש את ויזי וג'קי כאשר התעלולים שלהם מסתבכים.
אוהב מאוד סוכריות גומי, במיוחד אדומות.
ויזי מבקר אותו הרבה במשרד שלו.
שדונית הארץ עיר (טמוספרה) (דקלה הדר) – הופיעה בעונה השנייה.
מגיעה לחדר של ויזי וקדברה בסוף כל פרק בעונה השנייה, ונוהגת לשחק עם ויזי וקדברה במשחק "ארץ עיר".
כאשר היא מתעצבנת כתוצאה מהפסד במשחק או בגלל שויזי וקדברה מנסים לעצבן אותה בדרכים שונות, היא מפוצצת דברים.
באחד מן הפרקים נחשף ששמה הוא טמוספרה.
כי ושוף (אורן בללי ואייל בללי) – הופיעו בעונה הראשונה והשנייה.
מלמדים איך לעשות קסמים בשיעור "כישוף".
המורה לבישוף (בן פרי) – הופיע בעונה הראשונה.
מלמד איך לבשל בשיעור "בישוף".
המורה לקרקסוף (ניר קפלן) – הופיע בעונה השלישית.
מלמד איך לעשות טריקים מהקרקס בשיעור "קרקסוף".
המורה לאומנוף (מירב פלדמן) – הופיעה בעונה הראשונה.
מלמדת איך לעשות יצירות אומנות בשיעור "אומנוף".
המורה למדעוף (מירב פלדמן) – הופיעה בעונה השנייה.
מלמדת איך לעשות ניסויים מדעיים ומסבירה אותם בשיעור "מדעוף".
המורה לאופנוף (מירב פלדמן) – הופיעה בעונה השלישית.
מלמדת איך ליצור פריטי אופנה בשיעור "אופנוף".
שיעור "כישוף" – שיעור של המורים כי ושוף, בו לומדים איך לעשות קסמים.
שיעור "בישוף" – שיעור של המורה לבישוף, בו לומדים איך לבשל.
שיעור "קרקסוף" – שיעור של המורה לקרקסוף, בו לומדים איך לעשות טריקים מהקרקס.
שיעור "אומנוף" – שיעור של המורה לאומנוף, בו לומדים איך לעשות יצירות אומנות.
שיעור "מדעוף" – שיעור של המורה למדעוף, בו לומדים איך לעשות ניסויים מדעים.
שיעור "אופנוף" – שיעור של המורה לאופנוף, בו לומדים איך ליצור פריטי אופנה.
הסדרה הוכרזה ביולי 2010, כאשר היא החלה את שידורה בערוץ לוגי למנויי HOT באוקטובר באותה שנה בחג סוכות.
העונה הראשונה בוימה על ידי עדי בנימינוב, העונה השנייה בוימה על ידי שבתאי קמינר והעונה השלישית בוימה על ידי אהרן קפלן.
המפיקה בפועל של הסדרה הייתה יפעת זהר, לצד עדי תורג'מן בשתי העונות הראשונות של הסדרה וחני לאופר בעונה האחרונה.
בין תסריטאי הסדרה נכללים שירי צוק ואסף שליטא.
הסדרה צולמה באולפני הרצליה, כאשר התפאורה שלה עוצבה על ידי בתיה סגל-פיק ומיכאל פיק.
בית ספר תיכון עמל אנרג'י-טק, הוא בית ספר טכנולוגי לאנרגיה, חשמל וסביבה בשיתוף קבוצת "עמל", חברת החשמל ובפיקוח משרד העבודה, הרווחה והשירותים החברתיים ופועל בקריית ההדרכה הארצית לחשמל, אנרגיה וסביבה של חברת החשמל בחוות חפציבה בחדרה.
בית הספר התיכון הטכנולוגי עמל אנרג'יטק הוקם בשנת הלימודים תשע"ח 2018 כבית ספר צומח, עם אוריינטציה לתחום האנרגיה, החשמל והסביבה על מנת לתת לבוגריו את הידע והכלים הנדרשים להשתלב כעובדים בתעשייה ובחברת החשמל.
היסודות להקמת בית הספר הונחו באמצע שנות השישים, כאשר חברת החשמל הפעילה שני בתי ספר מקצועיים, האחד, בשיתוף עם עיריית חיפה, והשני, בשיתוף עם עירית תל אביב.
בתי הספר הללו פעלו עד אמצע שנות השבעים ורבים מבוגריהם השתלבו בתפקידים שונים בחברה.
בשנת הלימודים תש"פ למדו בבית הספר 124 תלמידים בכיתות י' – יב' וזו השנה הראשונה בה סיימו את הלימודים בוגרי המחזור הראשון של בית הספר.
בית הספר מציע מסלולי לימוד משולבים לתעודה טכנולוגית הכוללת היבחנות במבחני בגרות במקצועות הליבה ובתחום המקצועי, וכן תעודות הסמכה מקצועיות המוכרות מטעם חברת החשמל ותעודת מקצוע רשמית מטעם משרד העבודה.
הלימודים מתקיימים בכיתות קטנות בהוראת מורים מרשת עמל ומדריכים מקצועיים (מהנדסים) מחברת החשמל.
מגמת מערכות מיכון תעשייתיות (אחזקה מכנית)
המגמה מציעה לימודים של מערכות מיכון תעשייתיות ומקנה ידע עיוני ומעשי באחזקה מכנית של מפעלים תעשייתיים בדגש על מפעלים לייצור אנרגיה.
הלימודים כוללים מכניקה, אוטומציה, גז טבעי, שרטוט והדפסה בתלת מימד, רובוטיקה, מסגרות, ריתוך ומקצועות נוספים הדרושים להכשרה לעבודה בתחום התחזוקה המכנית.
התלמידים רוכשים תעודות מקצוע מטעם משרד העבודה בתחומים אלו.
הלימודים במגמת חשמל כוללים נושאים כמו חשמל ביתי, חשמל תעשייתי, בית חכם, אנרגיות ירוקות ועוד, ובסיומם התלמידים נבחנים לקראת קבלת תעודת חשמלאי מוסמך מטעם משרד העבודה, ולאחר צבירת ניסיון מעשי, רכישת רישיון חשמלאי מתאים לעבודות תכנון, התקנה, פיקוח ואחזקה של מתקנים ורשתות חשמל, לרבות בדיקות ותיקונים.
בית ספר ויצמן הוא בית ספר יסודי, בית הספר הראשון שהוקם בנהריה.
בית הספר הוקם בשנת 1936 כצריף עץ.
בית הספר שימש כבית הספר הראשון בעיר נהריה ולמדו בו ילדים מגילאי 7 עד 17 והם למדו בו חמישה ימים בשבוע (בימים שישי ושבת שימש המבנה כבית כנסת).
בבית הספר למדו התלמידים קריאה, כתיבה, מתמטיקה וגרמנית.
בשנת 1937 מונה שלמה רילף למנהל זמני של בית הספר.
עם כניסתו לתפקיד, הוכנסו לתוכנית הלימודים גם תכנים מעשירים והשכלה כללית.
בשנת 1939 עבר בית הספר למבנה בעל שני חדרים.
כאשר התמנה ד"ר קלר למנהל הקבוע של בית הספר, היו בבית הספר כבר 60 תלמידים.
בשנת 1946 למדה בכל חדר כיתה אחת.
כשהחלו לבנות בתי ספר נוספים בעיר, רצה קלר לתת שם לבית הספר.
לשם כך, הוא פנה לנשיא מדינת ישראל דאז, חיים ויצמן וקיבל את הסכמתו לקרוא לבית הספר על שמו.
בשנות ה-60 נבנה בניין חדש בשטח של בית ספר ויצמן,
הבניין הוא בגובה של שלוש קומות.
הכיתות בבניין הן כיתות ב-ד.
בסוף שנת 21/22 היו כ-700 תלמידים ב-25 כיתות ובממוצע בכל כיתה 28 תלמיד.
בית ספר לטובו הוא בית ספר פרטי במוסקבה החדשה, ביישוב סוסנסקויה.
בית הספר הוקם ב-15 בספטמבר 2015 כבית ספר להשכלה כללית.
יוזם בית הספר הוא המיליארדר ואדים מושקוביץ'.
תלמידים ראשונים נרשמו בשנת 2018.
בהתבסס על תוצאות הבחינות הבינלאומיות, כ-40% מבוגרי 2021 התקבלו לאוניברסיטאות בינלאומיות בעלות מוניטין, כולל אוניברסיטת קיימברידג', אוניברסיטת אוקספורד, אוניברסיטת סטנפורד, אוניברסיטת קרנגי מלון, אוניברסיטת ייל ואחרות.
600 תלמידים לומדים בבית הספר, שבו צוות של 150 מורים ואנשי צוות.
בליבת התהליך החינוכי עומדת הבחירה במסלול למידה ייחודי לכל תלמיד באמצעות תוכנית למידה אישית המותאמת ליכולות, הכישרונות ותחומי העניין של כל ילד.
בית הספר הוסמך לשתי תוכניות של בגרות בינלאומית (IB) – תוכנית הדיפלומה (DP) ותוכנית שנות הביניים (MYP).
כל התלמידים בכיתות ז'-ט' מתחנכים לפי סטנדרטים רוסיים ו-MYP כאחד.
ה-IB DP הוא אופציונלי עבור תלמידים מכיתות י'-י"א.
בבחירת תוכנית זו, הבוגרים רוכשים הן תעודת בית ספר תיכון כללי רוסית והן תעודה מוכרת בינלאומית.
בהתבסס על תוצאות השנה האקדמית 2020/21, הציון הממוצע של בחינות הבגרות הרוסיות בקרב תלמידי בית הספר היה 88.6, העולה על הציון הממוצע ברוסיה (60.2) ביותר מ-20 נקודות.
כ-20% מהבוגרים הצליחו לצבור את מספר הנקודות המקסימלי (100) בבחינות אלה.
מלבד לימוד מקצועות אקדמיים, התלמידים משתתפים בפעילויות חוץ בית ספריות, המהוות חלק בלתי נפרד מהתהליך החינוכי.
אלה כוללים פעילויות ספורטיביות שונות, סטודיו לתיאטרון בית ספרי, קורסי בחירה מדעיים וקורסים מיוחדים, מועדוני נושא וכדומה.
הרעיון לפתוח את בית הספר הגיע מוואדים ניקולייאביץ' מושקוביץ' בשנת 2008. בתשובה לשאלה מהי הסיבה להתעניינותו בחינוך, ואדים מושקוביץ' התייחס לניסיון שלו בבית הספר.
לדבריו, הוא זה שקבע הרבה בחייו: "הצורך להתקדם, להתפתח, ללמוד משהו חדש העלה בי כבוד רב לתחום החינוכי והבנה שחינוך הוא יסוד.
לבחירת ראש בית הספר, נערכה תחרות לאומית רב-שלבית, בה השתתפו כאלפיים מורים ומנהלים מכל רחבי רוסיה.
כתוצאה מכך, לראש בית הספר מונה מיכאיל גנאדייביץ' מוקרינסקי, שלא היה בין המשתתפים, אלא בחבר השופטים של התחרות.
בעבר, הוא היה מנהל הליציאום של מוסקבה מס' 1535, שזכה שוב ושוב לדירוג כאחד מבתי הספר הטובים ביותר במוסקבה.
בשנת 2018, Letovo.Online, פלטפורמה חינוכית חינמית, פותחה עבור תלמידים בכיתות ה'-ח' כדי לתמוך בתהליך ההרשמה של מועמדים מרוסיה וממדינות אחרות.
כמעט כל תהליך ההרשמה מתבצע דרך פורטל זה, המאפשר לעקוב אחר מסלולי המועמדים ולספק משוב רלוונטי למועמדים.
הפלטפורמה מספקת מבחנים למקצועות מרכזיים בבית הספר ומשוב בצורה של רשימת נושאים, המאפשרת לתלמידים לזהות תחומי התפתחות.
הפלטפורמה מספקת גם הדרכה אישית וסימולטורים.
פעילויות נוספות בפלטפורמה כוללות מטלות אקדמיות במגוון רמות קושי, כמו גם מועדונים וקורסים.
המטלות מעובדות על ידי מורי בית ספר ומומחים אורחים.
קמפוס בית הספר משתרע על למעלה מ-60 דונם של קרקע ומכיל מבנים אקדמיים, בתי מגורים לסטודנטים ומורים, מגרשי ספורט, מסלולי רכיבה על אופניים ואזורי פנאי.
הקמפוס גובל בנהר, בריכה ויער אורנים גדול.
תשתית בית הספר כוללת 19,000 מ"ר של מתחמים, 10 בנייני מגורים, 40 כיתות, תיאטרון עם 1,000 מושבים, 5 אולמות ספרייה, 9 מעבדות מדעיות, 4 אולמות ספורט ואצטדיון אחד.
כדי לספק סביבה חינוכית מאוזנת, נחקרו הפרקטיקות של בתי הספר הטובים בעולם; בנוסף, נערכה תחרות בינלאומית בה השתתפו 30 משרדי אדריכלים בעלי ניסיון בבניית מתקני חינוך ייחודיים.
האדריכל הראשי של מוסקבה סרגיי קוזנצוב ומבקר האדריכלות גריגורי רבזין פעלו כמומחים שהעריכו את העיצובים.
הפרויקט של הלשכה ההולנדית atelier.PRO, שעיצבה עשרות בתי ספר ברחבי העולם, נבחר לטוב ביותר.
סטודיו אטריום לאדריכלות שימש כמתכנן אב.
בדצמבר 2016, לאחר תחילת הבנייה, זכה עיצוב הקמפוס בפרס המועצה האדריכלית של מוסקבה בקטגוריה "הפתרון האדריכלי והתכנון העירוני הטוב ביותר של מבנים לחינוך ובריאות".
מועצה מקצועית המורכבת מהאדריכלים המובילים במוסקבה, ראשי לשכות עיצוב גדולות ומומחים בינלאומיים קבעה את הזוכים.
בית ספר הוכשטיין , לשעבר "בית ספר הוכשטיין למוזיקה ולמחול", הוא בית ספר לבני כל הגילים ברוצ'סטר, מדינת ניו יורק.
בית הספר נוסד בשנת 1920.
דייוויד הוכשטיין היה כנר בעל שם עולמי, בן רוצ'סטר.
כאשר נהרג במתקפת מז-ארגון במלחמת העולם הראשונה באוקטובר 1918, חברו אישים כג'ורג' איסטמן ואמילי סיבלי ווטסון לתושבי רוצ'סטר אחרים ביצירת "יישוב בית הספר למוזיקה על שם דייוויד הוכשטיין".
מדינת ניו יורק הכירה בבית הספר בשנת 1920.
ב-1976 היה "הוכשטיין" לבית הספר הראשון ללא הענקת תארים שזכה להכרת האיגוד הארצי של בתי ספר למוזיקה בארצות הברית.
בית הספר נפתח לראשונה במעון משפחת הוכשטיין בשד' ג'וזף וכלל 250 תלמידים.
עד 1928 גדל בית הספר מעבר לקיבולת הבניין.
אזרחים בעלי עניין אספו כספים להקמת מבנה חדש ברח' הולצר מס' 12. בכתובת זו נשאר המוסד עד 1975, כאשר הצורך במרחב גדול יותר אילץ אותחו ליבור למבנה, שהיה לפנים של הכנסייה הפרסביטריאנית המרכזית בשד' פליימות'.
ב-1978 נקנה הבניין תמורת דולר אחד, "שנחשב למחיר ראוי לאור המסורת הוותיקה של חשיבות המוזיקה בבית זה של עבודת האל."
אולם המופעים של הוכשטיין הוא החלל המקודש לפנים של הכנסייה הפרסביטריאנית המרכזית, ששופץ ועוצב באופן מלא להתאים לייעודו החדש.
הוא משמש למופעי תלמידים ולקונצרטים של קבוצות מן החוץ.
פעם בשבוע, משודרים קונצרטים מאולם המופעים כחלק מסדרת הקונצרטים "בשידור חי מהוכשטיין" של ערוץ WXXI-FM.
בית ספר גאלאטין ללימודים פרטניים (מוכר בדרך כלל בשם "גאלאטין") הוא קולג' בין-תחומי קטן בתוך אוניברסיטת ניו יורק.
הסטודנטים בונים את תוכנית הלימודים הבין-תחומית שלהם לענות על תחומי העניין ויעדי הקריירה הספציפיים שלהם.
הם יכולים לבחור בקורסים בכל אחד מבתי הספר המהווים את אוניברסיטת ניו יורק, נוסף לאלה שגאלאטין עצמו מציע.
בית הספר נוסד בשנת 1972 כ"אוניברסיטה ללא חומות".
שמו שונה ל"מחלקת גאלאטין" ב-1976 על שם אלברט גאלאטין, שר האוצר בממשל תומאס ג'פרסון ומייסד אוניברסיטת ניו יורק.
ב-1995 אימץ בית הספר את שמו הנוכחי, "בית ספר גאלאטין ללימודים פרטניים".
הרברט לונדון היה הדיקן הראשון של בית הספר עד 1992. בניין גאלאטין נמצא בתוך קמפוס אוניברסיטת ניו יורק, מזרחית לוושינגטון סקוור פארק בוושינגטון פלייס 1 במנהטן, ניו יורק.
בשנים 2007–2008 נערכו שיפוצים ושינויים במתקני בית ספר גאלאטין בפינת כיכר וושינגטון וברודוויי.
במסגרת השיפוצים נבנו אולם מופעים, גלריית אמנות, חדרי כיתות, אולפנים ומשרדים.
הבניין הראשי נקרא על שם ג'ורג'ינה בלומברג.
תלמידי גאלאטין מפתחים תחום ריכוז, בניגוד למקצוע ראשי אקדמי, המותאם פרטנית לתחומי העניין שלהם ולמטרותיהם.
תחום ריכוז יכול להקיף שדות לימוד רבים ובמקרים רבים כרוך בהשתתפות בקורסים בבתי ספר שונים באוניברסיטת ניו יורק.
עם זאת, כדי להגיע לסיום הלימודים יש לעמוד בדרישות כלליות.
אלה מתחילות ב"קורסי יסוד" ומסתיימות בבחינה תובענית בעל פה.
בית ספר למטומטמים הוא רומן מאת הסופר הרוסי-קנדי סשה סוקולוב.
הטיוטה הראשונה של הספר נכתבה ברוסית, הושלמה ב-1973 והודפסה בהפצה עצמית (סָאמִיזְדָאט).
ב-1975 הוגש כתב היד להוצאה האמריקנית לספרות רוסית ארדיס.
הספר יצא לאור בארצות הברית ב-1976. בשנת 1977 הוציאה ארדיס את המהדורה האנגלית, בתרגומו של קארל פרופר.
הספר יצא לאור בעברית בהוצאת כרמל בשנת 2022, בתרגומו של טינו מושקוביץ.
הוא מתאר אירועים המסופרים על ידי הדמות הראשית.
הגיבור הוא תלמיד הסובל מהפרעת זהות דיסוציאטיבית ומתפיסת זמן לא ליניארית, שלדעתו ירש מסבתו.
הוא נמצא בדיון מתמיד עם "האני האחר" שלו, ומתקשה להבחין בין "אתמול", "היום" ו"מחר".
הוא לומד בבית ספר לילדים מיוחדים, בכיתה שבה מלמד המורה האהוב עליו, הגאוגרף פאבל פטרוביץ' נורווגוב, שהמְספר-גיבור מכנה אותו גם סול פטרוביץ'.
הוא גם מאוהב במורָה ששמה וטה.
תיאור חייהם וחייהן של כמה דמויות משניות אחרות מדגיש את המציאות של המשטר הסובייטי הדכאני.
לאחר סיום הלימודים עובר הגיבור לעבוד בעבודות שונות, מ"השחזת עפרונות" ועד ניצוח על תזמורת.
העלילה מסתיימת בפתאומיות כאשר למְספר נגמר הנייר.
וולפגנג קסאק תיאר את הספר כ"יצירה הסוריאליסטית ביותר של הספרות הרוסית המודרנית".
מיכאיל ברג הדגיש את חשיבותה של השקפת העולם הנוצרית ביצירה, וציין כי השפה הייחודית והמוזרויות הקומפוזיציוניות של הספר הן נכס יוצא דופן שמקורו במוזרויותיו של הגיבור.
מארק ליפובצקי ציין כי בית ספר למטומטמים מתכתב ישירות עם המסורת הספרותית של ולדימיר נבוקוב, ופורץ את הדרך לתופעות החשובות והמעניינות ביותר של הפרוזה הרוסית של המאה ה-21, כולל יצירות של אלכסנדר גולדשטיין, דניס אוסוקין, ניקולאי קונוב, אנדרו לבקין, אלכסנדר איליאנן, סטניסלב לבובסקי ואחרים.
בית ספר לבישול הוא מוסד להשכלה באמנות ומדע הבישול והכנת האוכל.
ישנם סוגים רבים ושונים של בתי ספר לבישול ברחבי העולם, חלקם להכשרת שפים, אחרים מיועדים לחובבי בישול, וחלקם הם שילוב של השניים.
תוכניות הלימוד יכולות להשתנות בין מספר שעות ועד למספר שנים.
חלק מהתוכניות מובילות לתואר אקדמי או הסמכה מקצועית מוכרת.
תוכניות רבות כוללות התנסות מעשית במטבח מוסדי, לעיתים של מסעדה צמודה לבית הספר או תקופה של התנסות בעבודה במסעדה בבעלות פרטית.
בניגוד לבתי הספר המקצועיים, המתמקדים בהקניית טכניקות קולינריות מתקדמות, מנהגים גסטרונומים, מדעי המזון וניהול עסקי בתחום.
בתי ספר לבישול לחובבים לעומת זאת, מהווים נדבך מרכזי בתעשיית התיירות הקולינרית.
תיירות ללימודי בישול היא תחום צומח בתחום התיירות הקולינרית .
בו, מטיילים מחפשים חוויות אקטיביות המשלבות למידה של מורשת מקומית, ורכישת מיומנויות בישול אותנטיות.
סדנאות אלה מציעות לתיירים חיבור לחומרי גלם ולתרבות המקומית של מדינת היעד.
במקום רק לאכול במסעדות, התיירים משתתפים באופן פעיל בהכנת המזון, לעיתים החל משלב בחירת חומרי הגלם בשווקים מקומיים.
בארצות הברית, חינוך קולינרי הוא מושג חדש למדי ביחס לחינוך הקולינרי באירופה.
ב-1898 הוציא צ'ארלס רנהופר, השף של מסעדת דלמוניקו'ס, מגזין בתפוצה ארצית בשם "Chef".
במגזין הייתה אחת הקריאות הראשונות להקמת בית ספר להכשרת טבחים בארצות הברית.
רנהופר פנה לאירופה כדי לפתור את בעיות כוח האדם שלו.
ב-1911 קידמה ארצות הברית מערכת דומה לזו האירופית, שבה מתלמדים נדרשו להשלים התחייבות של 6,000 שעות עבודה כדי לקבל הסמכה כשף.
בית הספר משתמש בעיקר בהוראה מעשית, מה שמבטיח שהתלמידים ילמדו באמצעות התנסות מקצועית.
תוכניות הלימודים בענף הקולינריה נחלקות למספר מסלולים, המשתנים בהתאם לרמת ההכשרה ולמטרות המקצועיות של הסטודנט.
במוסדות מובילים, כגון בית הספר "קורדון בלו", מושם דגש מרכזי על הפן המעשי.
הסטודנטים נדרשים להפגין שליטה טכנית גבוהה וביצועים מדויקים במטבח כתנאי סף לקבלת ההסמכה.
גישה זו מתמקדת בהקניית מיומנויות קלאסיות ומסורתיות המכינות את הבוגר לעבודה אינטנסיבית בדרגות המטבח השונות.
לצד המסלולים המעשיים, מוסדות אקדמיים דוגמת המכללה הבינלאומית של בולטימור, המכון הקולינרי של אמריקה, אוניברסיטת ג'ונסון ווילס ואוניברסיטת סטרטפורד, מציעים תוכניות לימודים רחבות יותר.
מסלולים אלו מעניקים לבוגריהם תעודה מקצועית, "תואר עמית" או תואר ראשון בניהול קולינרי.
תוכניות אלו משלבות בין עבודה מעשית במטבח, לבין לימודים עיוניים בתחומי ניהול עסקי, בטיחות מזון, תזונה וכלכלת אירוח, במטרה להכשיר את הסטודנטים לתפקידי ניהול ומנהיגות בענף המזון והמשקאות.
במקרים מסוימים, מוסדות הלימוד משתפים פעולה עם גופים מקצועיים חיצוניים כדי להעניק לבוגרים יתרון תחרותי בשוק העבודה.
כך למשל, קיימות תוכניות שבהן הסטודנטים זכאים עם סיום לימודיהם לא רק לתואר האקדמי של המוסד, אלא גם להסמכה רשמית מטעם הפדרציה האמריקאית לקולינריה.
הסמכה זו מהווה אישור חיצוני לעמידה בסטנדרטים המקצועיים גבוהים המקובלים בתעשייה העולמית.
בית ספר לגורים היא סדרת טלוויזיה קנדית-אמריקאית, אשר נוצרה על ידי אנה מקרוברטס והופקה על ידי Air Bud Entertainment.
בסדרה מככבים דון לייק, כריסטיאן קונברי, אריה ברץ', גבריאל מילר, ריילי אודונל, צ'אנס הרסטפילד, דילן שומבינג ובריאן ג'ורג'.
פרק הבכורה של הסדרה שודר ב-26 באוגוסט 2019 בארצות הברית בערוץ דיסני ובקנדה בערוץ TVOntario.
לאחר עונה אחת הכוללת 19 פרקים באורך 46 דקות הסדרה הסתיימה, כאשר פרק הסיום שודר ב-15 בדצמבר 2019. בפברואר 2020 הסדרה החלה להיות מושקת בינלאומית בשירות הסטרימינג נטפליקס, בין היתר בישראל, בה הופצה בדיבוב עברי.
דורות המשפחה של צ'רלי הקימו את בית הספר הסודי לגורים בעולם מקביל שבו הם מתחנכים כיצד להפוך לכלבים טובים.
נכדו, מורגן עובר לגור בשכונה שלו והוא מגייס אותו לעזור לחנך את הגורים, ספארק, קוראזון ווויז בזמן שבו הקשר בין האדם לכלב המופעל על ידי קבוצת הכוכבים קאנוס פריימוס מתחילה להתפוגג.
היא מתקשרת לנבואה הכוללת ילד וגורת כלבים משוטטת שבה, הילד צריך למצוא את הכלב המשוטטת בכדי להציל את האקדמיה לגורים ולשקם את הקשר בין בני האדם לכלבים.
דמויותמדבבים בשפה האנגליתצ'רלידון לייקמורגןכריסטיאן קונבריאיזיאריה בירץ'מוליגבריאל מילרספארקסריילי אודונלקוראזוןצ'אנס הרסטפילדוויזדילן שומבינגדיקן האסקיבריאן ג'ורג'
ב-15 באוקטובר 2018, הוכרז שדיסני ונטפליקס חשבו על סדרה חדשה בשם בית ספר לגורים, עם פיילוט ארוך, כמו 22 פרקים רגילים.
משמשת כסדרת הטלוויזיה הבכורה של Air Bud Entertainment בערוץ דיסני, הסדרה מופקת על ידי אנה מקרוברטס ורוברט וינס ובבימויו של רוברט וינס.
ב-31 ביולי 2019, הוכרז שהסדרה תעלה לאקרנים ב-26 באוגוסט 2019; לאחר הקרנת הבכורה, פרקים חדשים של הסדרה חודשו ב-4 בספטמבר 2019. הסדרה החלה לשדר גם בבלוק TVOKids של TVOntario בקנדה ב-26 באוגוסט 2019. בינלאומית, התוכנית הושקה בנטפליקס בפברואר 2020.
בית ספר הידידים של רמאללה הוא בית ספר פרטי בשטח הרשות הפלסטינית הפועל בשני קמפוסים בערים רמאללה ואל-בירה.
בית הספר לבנות נחנך ב-1869; בנייתו של בית הספר לבנים החלה ב-1901 ובית הספר נפתח ב-1918. בתי הספר נוסדו על ידי מסיונרים קוויקרים מארצות הברית.
שני הקמפוסים הם כעת מוסדות חינוכיים משותפים ולא מקיימים חינוך נפרד מגדרית.
קמפוס אחד משמש כבית ספר יסודי והשני כבית ספר תיכון.
בית הספר נוסד על ידי אלי וסיביל ג'ונס, זוג קווייקרים שנשלחו לארץ ישראל בשנת 1867 כמיסיונרים חלוצים מטעם "אגודת מפגש הידידים בניו אינגלנד", במטרה להפיץ את "הבשורה" ו"לשרת את האנושות".
בדרכם לארץ הקודש סיירו בבריטניה.
בעת שהותם באנגליה, קוויקרים בריטים התעניינו מאוד במסעם, וכתוצאה מכך שני קוויקרים נוספים החליטו ללוות אותם, אלפרד לויד פוקס מאנגליה ואלן קלייר מילר מסקוטלנד.
בזכות בני לוויה אלה, קוויקרים אנגלים נכנסו אחר כך לפעול בשיתוף פעולה עם חבריהם האמריקאים בהקמת מוסדות חינוך באזור רמאללה.
בהמשך דרכם ערכו ביקור בן שלושה חודשים בביירות ובלבנון, שם ביקרו מוסדות חינוך נוצרים ויצרו קשרים עם מיסיונרים שפעלו באזור.
אולם בריאותה של סיביל ג'ונס התרופפה, והיא נאלצה לשוב לאנגליה לתקופת החלמה.
בשנת 1869 חידשו בני הזוג את השליחות המיסיונרית והגיעו עם משלחת מטעם הקוויקרים לירושלים באפריל אותה שנה.
בתחילת מאי 1869 הגיעה משלחת הקוויקרים לעיירה רמאללה, ושם הסתייעו במדריך ומתורגמן מקומי שהיה חניך בבית הספר של הבישוף סמואל גובאט בירושלים, הם סיירו בכפרים הסמוכים לרמאללה: ג'יפנה, אל-ג'אנייה,
לאחר סיוריהם ברמאללה ובכפרים שבנפתה, הם גילו עניין באזור.
רמאללה ב הייתה עיר נוצרית מובהקת, והעדה המרכזית בה הייתה יוונית-אורתודוקסית אך כמעט לא הייתה בה מערכת החינוך, מקומה הגאוגרפי המרכזי של העיר, וכן תנאי האקלים הנוחים משכו אותם גם כן.
והם פתחו את "בית ההכשרה לבנות ברמאללה" במבנה קטן בעיירה.
במהלך האינתיפאדה הראשונה נסגר בית הספר על ידי הרשויות הישראליות - כפי שהיה בכל בתי הספר ברמאללה - בשנים 1988 ו-1989, אך הוא נפתח מחדש לאחר האינתיפאדה.
במהלך האינתיפאדה השנייה שני טילים של צה"ל פגעו במבנה בקמפוס בית הספר באל-בירה.
בית הספר הציעה בעבר תוכניות לימודים שונות, הן בערבית והן באנגלית.
החל משנת 2011, הוא מציע רק את תוכנית הלימודים של הבגרות הבינלאומית, קודם לכן הציע תוכנית לימודים למי שרוצה לגשת לבחינת ה-SAT האמריקאית.
בנוסף בעבר נהג להציע תוכניות לימודים לבחינות ממשלתיות המקומיות ברשות, מבחן התאוג'יהי.
בית ספר דרדרים היא קומדיית מצבים ישראלית המיוצרת על ידי הצמד הקומי עופר ומאור.
לסדרה 2 עונות ו-20 פרקים.
העלילה מתרכזת סביב הבית ספר הכי מוזר בארץ, "בית ספר דרדרים".
בבית ספר יש מורים מוזרים (כגון מורה ששוכח דברים כל הזמן או מורה שחוזר על עצמו) ומנהל שקרן, ותלמידים מוזרים ומופרעים.
לסדרה נוצרה סדרת בת בשם "מתנ"ס דרדרים" אשר עוסקת בחוגים הכושלים שיש במתנ"ס.
ג'וי ונופר – פרודיה על נוי והדר.
לג'וי (בגילום עופר בן שבת) יש גשר איתו תמיד יורקת, ולנופר (בגילום מאור הרוש) יש בגדים כתומים ביחד עם ג'וי.
להוריהן קוראים יקי ודבורה, כאשר דבורה היא השטלתנית ויקי הוא הבעל החנון שמנסה להראות גברי.
ליעור ומיצי – חברים הכי טובים שצבעם האהוב הוא כחול.
כמו כן, גם בגדיהם כחולים.
ליעור ומיצי מאוד מוזרים ומצחיקים, לעיתים קרובות גם מופרעים.
ליעור היה אמור להיקרא ליאור אך בגלל שגיאת כתיב בחדר הלידה קראו לו ליעור, ומיצי קרוי על שם החתולה של סבתא שלו.
יואבי שנצור – ילד מוזר ומצחיק בגיל 13 שכל פעם אומר שהוא כבר גדול ותכף בן 14, למרות שכבר שנים הוא "נשאר באותו גיל".
בעל שיניים בולטות, מה שהרבה צוחקים עליו ואומרים שהוא ארנב.
ליואבי יש אמא בשם ליאת המכונה בסדרה "האמא הנדחפת" אשר עושה לו בושות.
וכן בסרטוני הרשת של "עופר ומאור" מוצגים גם אביו, אחותו הקטנה והורי אביו.
יש עוד דמויות רבות של עופר ומאור, אך פה כתובים רק הדמויות הראשיות.
צוות בית הספר - צוות בית הספר דרדרים.
בעלים יותר מ־15 מורים, ומנהל אחד.
צוות מאוד מוזר, מופרע ומצחיק הכולל בין היתר מורה ששוכח דברים, מורה שחוזר על עצמו, מורה שמאמינה לכל דבר, מורה מלחיצה לתלמידים ועוד.
בעונה השנייה מורה חדשה הגיעה לבית ספר (בגילום מאור הרוש) בשם "המורה זהירה" אשר מזהירה כל דבר.
נויה - ילדה בכיתתם של ליעור ומיצי, אשר שניהם מתחרים על אהבתם אליה.
יש עוד רבים דמויות נוספות אך כתוב פה את הראשיים.
שיר הנושא של הסדרה עובד על ידי נועם הרטמן, ונקרא "בית ספר דרדרים".
השיר הולחן ונכתב על ידי עופר ומאור.
בנוסף, היה גם שיר שני שהיה כל סוף פרק, בעוד השיר הראשון היה בכל תחילת פרק.
גם את השיר השני הלחינו וכתבו עופר ומאור.
מספר הפרק(בסדרה)מספר הפרק(בעונה)שם הפרק11ליעור, מיצי וליפרווה22תחתונים ורודים33חזורונה חזורונה44עיניים בעיניים55הלב שלי פיתה66המורה שולה מהבולה77איך לא להזמין ילדה לסרט?88תגיד רם?
הנייד מוחרם!99החברה החדשה של יואבי1010האם המורים חייזרים?
בית ספר לגלדיאטורים (בספרדית: Academia de Gladiadores, באנגלית: Gladiator Academy) היא סדרת טלוויזיה מונפשת לילדים שנוצרה על ידי קלאודיו בירן בויד, שיצר גם את הסדרה "טובטוב הגמד".
הסדרה כוונה לילדים בגילאי 6 עד 10 (ובמקרים רבים, גם בגיל 11) ושודרה לראשונה בטלוויזיה Telecinco בשנת 2002. זו הייתה הפקה משותפת בין טלסינקו לחברת BRB Internacional של בויד.
הסדרה הפכה לזמינה באתר MiteleKids של Mediaset ספרד בשנת 2013. בצפון אמריקה, הסדרה נוספה לשירות הצפייה לפי דרישה של Toon Goggles לילדים.
מבחינה בינלאומית, הסדרה נבחרה על ידי MVS Comunicaciones באמריקה הלטינית, Mediatrade באיטליה, נגה תקשורת בישראל ו-Turkish Media Corporation בטורקיה.
בישראל, הסדרה שודרה בערוץ הילדים בתרגום עברי ברצועת השידור "טלמאניה".
חבורה של ארבעה גלדיאטורים צעירים חיים באי הים תיכוני קורנוקופיה, בשיא האימפריה הרומית.
הם עובדים בקולוסיאום של האי ומגנים על האי מפני נבלים שונים.
פראקאס (קרלוס פסקואל (ספרדית), דן קסטלנטה (אנגלית)): מנהיגה האתלטי והיפה תואר של קבוצת הגלדיאטורים, הוא יהיר ואובססיבי למראהו.
ארנה (כריסטינה פיגראס (ספרדית), זואי דשנל (אנגלית)): גלדיאטורית חזקה וזריזה עם שיער אדום, היא אינטליגנטית אך פזיזה למדי.
רמפוס (קרלוס פסקואל (ספרדית), ביל פאגרבאקי (אנגלית)): גלדיאטור גדול ונחמד מאוד עם הכוח להרים סלעים ביד אחת בלבד, אך אינו מהיר מחשבה במיוחד.
הוקוס (אוריול רוקה (ספרדית), כריס טאקר (אנגלית)): החבר הכי נמוך בקבוצה עם כישרון להעלות רעיונות טובים והוא מאוד הגיוני.
סינוס (כריסטינה פיגראס (ספרדית), פילס סמפלר (אנגלית)): ילד בן שמונה השולט בקורנוקופיה, הוא אחראי מאוד לגילו.
בית הספר הגומא הוא בית ספר יסודי אזורי ממלכתי, הממוקם בכפר בלום שבאצבע הגליל.
בית הספר האזורי "הגומא" נוסד בשנת 1950. ראשיתו של בית הספר "הגומא" בבית הספר היסודי של קיבוץ כפר בלום אשר נוסד על ידי איש החינוך חנן שדמי לאחר שקיבוץ כפר בלום עלה לקרקע, וברבות הימים הפך מוסד חינוכי זה לבית הספר "הגומא".
שדמי החל במסורת קריאת שמות לכיתות הלימוד, והכיתה הראשונה של ילדי הקיבוץ נקראה בשם "סנונית".
בבית הספר לומדים תלמידים מן היישובים כפר בלום, בית הלל, שדה נחמיה, מעיין ברוך, יפתח, דישון, גונן, רמות נפתלי, שאר יישוב, וקריית שמונה.
בבית הספר לומדים כ-550 תלמידים ב-11 כיתות.
כמו כן, לומדים בו כ-60 תלמידים בחמש כיתות חינוך מיוחד, תלמידי החינוך המיוחד בבית הספר מגיעים מרחבי הגליל העליון, מרום הגליל, ורמת הגולן.
מנהלת בית הספר היא אורנה וינברג.
בשנת 2023 נחנך מבנה חדש בבית הספר הכולל מרחבי לימוד ומבנה מוגן מוסדי, המבנה תוכנן בשיתוף המורים והתלמידים במוסד החינוכי.
במהלך מלחמת "חרבות ברזל", התקיימה שגרת לימודים תחת אש בבית הספר, אשר ממוקם כ-6 קילומטרים מן הגבול עם לבנון.
בבית הספר לומדות כיתות א'-ו'.
בין המקצועות הנלמדים בבית הספר נכללים:
נוסף על כך, בבית הספר כיתות שילוב, שבהן לומדים תלמידים עם לקויות למידה.
בית ספר יהודי הוא מוסד חינוכי יהודי מודרני, שמטרתו לספק לילדי הורים יהודים חינוך יהודי וחינוך חילוני, בבית ספר אחד, על בסיס מלא.
המונח "בית ספר יום" משמש להבחנה בין בתי ספר שבהם לומדים במהלך היום, לבין בתי ספר חלקיים בסופי שבוע, וכן לבין בתי ספר פנימיים חילוניים או דתיים, שבהם התלמידים מתגוררים ולומדים על בסיס מלא.
תוכנו של הרכיב "היהודי" משתנה מבית ספר לבית ספר, מקהילה לקהילה, ולרוב תלוי בזרמים היהודיים של מייסדי בתי הספר.
בעוד שבתי ספר מסוימים עשויים להדגיש את היהדות ואת לימוד התורה, אחרים עשויים להתמקד יותר בהיסטוריה יהודית, בשפה העברית, בשפה היידית, בתרבות יהודית ובציונות.
לא כל בתי הספר היהודיים דומים זה לזה.
אומנם כולם מלמדים לימודי יהדות או חלקים שונים מהתורה ומהתנ"ך, אך לימודים אלה עשויים להיות נלמדים מנקודות מבט שונות, בהתאם למדיניות החינוכית של כל בית ספר, להנהלת בית הספר ולאופיים והרכבם של הן התלמידים והן צוות המורים המקצועי.
רוב בתי הספר היהודיים מלמדים מגן ועד כיתה ח'.
ישנם בתי ספר שהם דתיים לחלוטין, ומרבית הישיבות (בתי ספר אורתודוקסיים המדגישים לימודי תלמוד) פועלות במתכונת יום.
עם זאת, ישיבות מסורתיות שונות מבתי הספר האורתודוקסיה מודרנית.
בעוד שישיבות חרדיות וחסידיות מסורתיות מיועדות לבנים בלבד, כאשר בנות לומדות בבתי ספר של "בית יעקב", הן אינן מעודדות את תלמידיהן לתכנן לימודים אקדמיים וקריירה מקצועית.
מנגד, בתי ספר דתיים אורתודוקסים מודרניים הם לעיתים קרובות מעורבים ומדגישים את המרכיב הלימודי החילוני בתוכנית הלימודים, שכן הורים רבים רוצים שילדיהם יקבלו השכלה ברמה גבוהה מספיק כדי להתקבל למכללות ולאוניברסיטאות ולהתאמן למקצוע.
בתי הספר על שם סולומון שכטר בארצות הברית ובקנדה מלמדים יהדות מנקודת מבטה של היהדות קונסרבטיבית.
ישנם בתי ספר המלמדים יהדות באופן דומה מנקודת מבט רפורמית או אפילו לא-עדתית.
האחרונים מכונים בדרך כלל "בתי ספר יומיים פלורליסטיים", ורבים מהם שייכים ל־RAVSAK, רשת של בתי ספר יומיים פלורליסטיים.
בתי ספר יהודיים יכולים להיות חילוניים לחלוטין.
אחת ממערכות בתי הספר הגדולות בעולם היא "קינג דוד" ביוהנסבורג, דרום אפריקה, שחינכה אלפי תלמידים יהודים תוך שימת דגש על לימודי השפה העברית וציונות, זאת מכיוון שרוב התלמידים והמורים אינם שומרי מצוות באופן מלא.
בבתי ספר יהודיים רבים, תלמידים לומדים לקרוא, לדבר ולהבין את השפה העברית.
בדרך כלל, החל מבית הספר היסודי, התלמידים לומדים עברית באופן אינטנסיבי.
הדבר מאתגר תלמידים רבים, כיוון שהעברית משתמשת באותיות ובכתב שונים מאנגלית, מצרפתית ומשפות אחרות המשתמשות באלפבית הלטיני.
בית הספר היהודי הראשון בצפון אמריקה הוקם בשנת 1731 בקהילת "שארית ישראל".
מהגרים יהודים-גרמנים שהגיעו במאה ה-19 הקימו בתי ספר יומיים בקהילותיהם, אך תנועה זו לאחיזה בתי ספר יהודיים איבדה תאוצה עד שנות ה-70 של המאה ה-19. הסיבה לכך הייתה התפיסה בקרב יהודי אמריקה שאי-שליחת ילדיהם לבתי ספר ציבוריים היא "לא אמריקאית".
רוב בתי הספר היהודיים באמריקה שנוסדו בסוף המאה ה-19 ובתחילת המאה ה-20 היו מוסדות אורתודוקסיים ואולטרה-אורתודוקסיים שהוקמו על ידי מהגרים טריים, ודמו לחדרים ממזרח אירופה, אשר הדגישו לימודי קודש על פני לימודים כלליים.
בתקופה שבין מלחמות העולם, בשנות ה-20 וה-30 של המאה ה-20, החלה תנועה בארצות הברית ליצירת בתי ספר יהודיים מודרניים שהיו חילונים יותר ושמו דגש על לימודים כלליים לצד לימודי יהדות, וכן בתי ספר יהודיים ליברליים.
בין השנים 1917 ל-1939, למעלה מ-23 בתי ספר יהודיים יומיים נוסדו באזור המטרופולין של ניו יורק.
לאחר השואה וסיום מלחמת העולם השנייה, העניין בבתי ספר יהודיים גדל באופן דרמטי.
בית ספר המנחיל הוא בית ספר יסודי שמונה שנתי הנמצא ברחוב הפודים 41, שכונת נחלת גנים, ברמת גן.
בית הספר הוקם בשנת 1932 על ידי ועד שכונת נחלת גנים ופועל עד היום.
ההיסטוריה שלו משמרת חלק מההיסטוריה של העיר רמת גן.
שכונת נחלת גנים הוקמה בשנת 1923 על ידי שתי משפחות מייסדות, משפחת לוין ומשפחת גרינר.
בשנת 1932, כאשר מספר התושבים הגיע ל-150, נבנה בשכונה בית הכנסת הראשון, מקור חיים, על גבעה במרכז השכונה.
זמן קצר לאחר מכן נוסד בין כותלי בית הכנסת "בית החינוך לילדי עובדים א'" בו למדו 12 ילדים וילדות ולימדו בו שני מורים ומורה אחת.
"בית החינוך לילדי עובדים ב'" פעל באותו זמן בבני ברק ואף הועלה הרעיון לאחד ביניהם.
באותה תקופה פעלו בתחום החינוך היסודי בארץ ישראל שלושה זרמים פוליטיים: זרם העובדים, הזרם המזרחי והזרם הכללי.
בתי הספר שהוקמו על ידי זרם העובדים כונו "בית חינוך לילדי עובדים" וחינכו את הילדים בהתאם לערכי העבודה וההגשמה החלוצית.
בהתאם לכך למדו הילדים חקלאות ומלאכה, בבית הספר היו מטבח וחדר אוכל בו אכלו הילדים ארוחת צהרים.
כך היה גם בבית החינוך לילדי עובדים בנחלת גנים, שכונה שהייתה מזוהה עם תנועת העבודה.
לבית הספר בנחלת גנים הגיעו ילדים מכפר אז"ר, כפר אונו ובני ברק.
בשנת 1934 קיבל בית הספר מבנה עצמאי בקרבת בית הכנסת.
במבנה זה פעלו גם כמה כיתות לימוד שהיו שייכות לזרם המזרחי.
בשנת 1937 התחילו מגעים לביצוע הפרדה בין כיתות הזרם המזרחי לכיתות זרם העובדים.
הנהלת הוועד הלאומי תכננה תקציב לבניית מבנה נוסף מתוך כוונה להחליט בתום הבנייה כיצד יחולקו המבנים בין שני הזרמים.
התוכנית לא יצאה לפועל מחוסר משאבים, למרות הקמת קרן על ידי הורי התלמידים, והתארגנות התושבים לתרום שעות עבודה.
ההפרדה יצאה לפועל רק בשנת 1945.
בשנת 1943 הצטרפה שכונת נחלת גנים למועצה המקומית רמת גן.
הצפיפות בכיתות גדלה במידה כזאת שהילדים נאלצו ללמוד בשתי משמרות ואף הוקמו כיתות בבתים סמכים.
בשנת 1945 התחילה בניית בית הספר החדש על מגרש שבין רחוב העמל לרחוב הפודים (הכניסה לבית הספר מתאפשרת בשל כך מרחוב העמל 24 וגם מרחוב הפודים 41) ועם סיום הבנייה עבר אליו בית החינוך לילדי עובדים א'.
בשנת 1950 הוקצתה כיתה במבנה בית הספר ומקומות נוספים בתחומיו לטובת תחנת השידור של גלי צה"ל, שהתחילה לשדר ב-24 בספטמבר 1950. שידורי גלי צה"ל, שהחלו מדי יום בשעה 18:30 ונמשכו שלוש וחצי שעות, התנהלו מכיתה זאת עד שנת 1958.
לאחר חקיקת חוק החינוך הממלכתי בשנת 1953, נוצרו שלוש מערכות חינוך: מערכת החינוך הממלכתי בה נכללו בתי הספר של הזרם הכללי וזרם העובדים, מערכת החינוך הממלכתי דתי בה נכללו בתי הספר של זרם המזרחי ומערכת החינוך העצמאי.
בית החינוך לילדי עובדים א' הצטרף למערכת החינוך הממלכתי ושמו שונה ל"המנחיל".
החל משנת 1966 פעל בתחומי בית הספר בית הכנסת "שבח אחים" אשר עבר בשנת 1980 למשכנו החדש שנבנה בצמוד לבית הספר.
בית הספר המשיך לגדול ולהתפתח והמבנה בו שכן עבר שינויים רבים כדי להתאימו לדרישות החינוך במאה ה-21. בצמוד לבית הספר, על אותו מגרש, נבנה מרכז פיס קהילתי שמתקניו עומדים לרשותם של תלמידי בית הספר.
בשנת 2023 למדו בבית הספר 290 תלמידות ו-290 תלמידים, מתוכם 4.8% עולים חדשים בעשרים ואחת כיתות רגילות וכיתה אחת לחינוך מיוחד.
צוות ההוראה כלל ארבעים ואחת מורות וארבעה מורים.
בשנת הלימודים תש"ע ( 2009\2010) הוסמך בית הספר כבית ספר "ירוק" על ידי המשרד להגנת הסביבה ומשרד החינוך.
בשנת 2019 זכה בית הספר בפרס החינוך הארצי.
בֵּית סֵפֶר שָׂדֶה (נטבע במקור כמרכז הדרכה של החברה להגנת הטבע) הוא מוסד שמטרתו העיקרית היא לספק מקומות לינה ושירותי הדרכה עבור המטיילים השונים, וכן, מנוהל על ידי החברה להגנת הטבע.
כיום, ישנם כ-12 בתי ספר שדה ברחבי ישראל, הפרושים בשטחי טבע מהחרמון ועד אילת.
9 מתוכם כוללים שירותי אירוח ולינה.
כמו כן, שני מוסדות נוספים בישראל אשר מגדירים את עצמם כבית ספר שדה ואינם שייכים לחברה להגנת הטבע הם בית ספר שדה כפר עציון ובית ספר שדה שער הגיא במושב בית מאיר.
ראשית הוקם בית ספר שדה בעין גדי ב-1960 וב-1963 הוקם בשדה בוקר בית ספר שדה נוסף.
בשנת 1966 היו בישראל שבעה בתי ספר שדה: עין גדי, שדה בוקר, אילת, חוף הכרמל, הר מירון, גליל מערבי ובמושב בר גיורא.
בחצי האי סיני הוקמו בשנות ה-70 בתי ספר שדה בשארם א-שייח' בימית ובסנטה קתרינה שפעלו עד לפינוי האזור ב-1981. ב-1975 הוקם בית ספר שדה בעפרה.
בתי ספר שדה ממוקמים בלב הטבע הישראלי, במקומות מרכזיים בעלי נוף ייחודי ובסמיכות רבה למסלולי טיול אהובים ומעניינים.
מדריכי החברה להגנת הטבע, צעירים ובוגרים, אשר נמצאים בבתי ספר שדה, מחוברים לשטח ולמתרחש בו ומלווים את המטיילים בין שבילי הטבע והנוף שבאזור.
בכל שנה מתארחים בבתי ספר שדה אלפי מטיילים: משפחות, תלמידי בתי ספר, צעירים ומבוגרים וזוכים להדרכה על ידי המדריכים אשר מתמחים בתחומם ובאזורם.
חלק מהטיולים השנתיים של בתי-ספר תיכון בישראל המתקיימים במסגרת שיעור של"ח, שנמשכים מספר ימים ודורשים ארגון מקומות לינה ושירותי הדרכה, משתמשים בשירותיהם של בתי-ספר שדה לצרכים אלו.
בתי-ספר שדה משמשים גם כמרכזי לימוד עבור קורסי שדה אוניברסיטאיים, וכמרכזי הדרכה למטיילים.
בחלק מבתי ספר השדה מתקיימים גם חוגי נוער.
בית ספר שדה חרמון - בית ספר שדה זה משמש בסיס יציאה לטיולים בהר החרמון, ומספק הדרכה לתנועה ולשהייה בשלג.
בית ספר שדה הר מירון
בית ספר שדה אלון התבור
בית ספר שדה עפרה (יחידת הדרכה בלבד)
בית ספר שדה כפר עציון
בית ספר שדה שקמים (יחידת הדרכה בלבד)
בית ספר שדה שדה בוקר
בית ספר שדה הר הנגב
בית ספר שדה עין גדי - בית ספר שדה הראשון בישראל.
בית ספר שדה אילת - בית ספר שדה הדרומי ביותר בישראל.
בית ספר לנשים היא קומדיה שנכתבה על ידי המחזאי מולייר והועלתה על הבמה ב־1662.
ארנולף וידידו כריזאלד משוחחים על כך שארנולף נהנה לגלות שחיי משפחה נהרסים וללעוג לאיד לצרתו של גבר שאשתו בוגדת בו.
כריזאלד אומר לו שהוא (ארנולף), יום אחד עלול ליפול בפח התמימות ולהיות מושא לצחוק ולעג.
אגנס (הגייה בצרפתית: אַַנְיֵיס), האישה שחיה אצל ארנולף, היא אישה תמימה, צנועה, כנועה שכל חוכמתה היא במטבח, הוא מעדיף שתהיה ישרה ושלא תהיה משכילה ויפה וכך לא יחזרו אחריה, הוא מפחד שתבגוד בו עם גבר אחר, ולכן השכלה ויופי לא נחוצים לה.
הוא מספר שמסר אותה למנזר כדי שתקבל שם חינוך סגפני, ושם עשו ממנה אישה פשוטה ותמימה להפליא.
היא מגלמת את שיא התמימות והפשטות של אישה בעיניו.
הוא נותן לה לקרוא גיליון, כללים לחיי הנישואין שלהם ואומר לה לשנן את הסעיפים בגיליון:
סעיף 1: הוא מקיים עמה יחסי מין רק לצרכיו שלו,
סעיף 2: את היופי תטפח רק כשהוא יחליט שיש צורך בכך,
סעיף 3: התמרוקים והבשמים הם רעל, כי היא עלולה לחשוב על אחר בגללם,